ג'יימס רנדי

ג'יימס רנדי (באנגלית: James Randi; 7 באוגוסט 1928 – 20 באוקטובר 2020) היה קוסם וספקן מדעי, שהתפרסם בעיקר כחושף תרמיות פסאודו-מדעיות. כחלק מפעילותו זו יסד רנדי קרן המבטיחה לתת פרס בסך מיליון דולר לכל אדם שיצליח להדגים יכולות על-טבעיות כלשהן בתנאים מבוקרים שיוסכמו על שני הצדדים.

רנדי, הנודע גם כ"רנדי המדהים" (The Amazing Randi), נחשב לאחד הקוסמים החשובים ביותר של המאה ה-20 ולממשיך דרכו של הקוסם המהולל הארי הודיני (שניהם התמחו בקסמי הימלטות ושניהם הקדישו את חייהם לחשיפת נוכלים המתחזים לבעלי כוחות על טבעיים).

ביוגרפיה
רנדי נולד בשם רנדל ג'יימס המילטון זווינג' בטורונטו, קנדה. היו לו אח ואחות צעירים ממנו. הוא החל לקחת שיעורי קוסמות לאחר שהחל לקרוא ספרי קוסמים בגיל 13.
ב-1946, החל להופיע באופן מקצועי כקוסם. בשנות ה-60 עבד רנדי במועדוני לילה בפיליפינים.
ב-1987 קיבל אזרחות אמריקאית.

רנדי התפרסם בשנת 1973 שחשף את תכסיסיו של אורי גלר בתוכנית "The Tonight Show" של ג'וני קרסון - שהיה קוסם בעברו, הכין מבחן לכוחותיו של גלר בעזרת רנדי. באולפן הוצב שולחן מלא בכלי כסף וחפצים שונים בציפייה שגלר יכופף אותם. לאחר שלא הצליח לבצע את המשימות שהוכנו עבורו, טען שלא חש "חזק" באותו הלילה. בשנת 1975 פרסם רנדי את הספר "The Magic of Uri Geller", שבו ניסה להוכיח אחד לאחד כי את כל מה שאורי גלר עושה, כגון כיפוף כפיות או נהיגה כשהעיניים מכוסות למשל, גם קוסם יכול לעשות. רנדי הצליח לבצע את קסמיו של גלר בהצלחה. בשנת 1982 פרסם מהדורה חדשה ומורחבת של הספר בשם "The Truth About Uri Geller", שזכתה להצלחה מסחרית וגלר תבע את רנדי על הוצאת דיבה ופגיעה במוניטין, אך הפסיד במשפט וחויב לשלם פיצויים של מעל מאה אלף דולר.

רצונו של רנדי לחשוף תרמיות על-טבעיות התחיל כבר בגיל ההתבגרות. הוא סיפר כי בצעירותו נכח במופע קסמים בו הקוסם ביקש מתנדב מהקהל. רנדי, שעסק קצת בקסמים בעצמו הרים את היד. להפתעתו, הקוסם השיב לו: "בחור צעיר, אתה קוסם בעצמך, לא כן?". אחרי המופע ניגש רנדי לקוסם ושאל אותו איך הוא ידע זאת. הקוסם אמר לו שהוא לא ידע. זה היה טריק שהוא ניסה בכל פעם שביקש מתנדב מהקהל. כשהטריק הצליח הוא זקף זאת ליכולותיו כקוסם, וכאשר "נכשל" פשוט המשיך במופע כרגיל עם אותו מתנדב.

רנדי נחשב למותג של הגינות ויושרה בכל העולם גם בעיני העולם האקדמי, וגם חשף תרמיות פוליטיות ואחיזת עיניים והתפרסם במומחיותו לביטול קסמים. הוא טיפח כמה מהקוסמים הגדולים בעולם בהם צמד הקוסמים הפרועים "פן וטלר" הנחשבים כממשיכי דרכו. בין השאר ארגן את "ועידת הספקנים".

במשך השנים הגיש עשרות תוכניות טלוויזיה אודות שרלטנות ורמאות בעולם העל-טבעי ואף הנחה סדרת תוכניות בהן בדק את מהימנותם של מספר אנשים הטוענים לכוחות מיוחדים.

בשנת 1999 זכה לדמות מצוירת (בשם "רודולף המדהים") בסדרת האנימציה הקומית "דילברט" ששודרה בארצות הברית.

לאורך כל שנות פעילותו בתחום בדיקת העולם העל טבעי, הציע רנדי סכומי כסף גדולים לכל מי שיצליח להוכיח כוחות מיוחדים בתנאים מבוקרים.

בשנות ה-90, הציע רנדי לאורי גלר לקיים את מבחן האמינות ולזכות בפרס הכספי. גלר השיב כי אין לו רצון לערוך את המבחן משום שאינו מחבב את רנדי. על כך השיב רנדי: "אם הוא לא מחבב אותי זו סיבה מספיק טובה לעבור את המבחן ולקחת ממני מיליון דולר, לא?". עד היום, איש לא זכה בפרס זה.

רנדי הלך לעולמו ב-20 באוקטובר 2020.

 חיים אישיים 
ביוני 2009 אובחן כחולה בסרטן המעי הגס. הגידול הוסר ממעיו בניתוח לפרוסקופיה ובשבועות שלאחר הניתוח עבר כימותרפיה.

במרץ 2010 יצא מהארון כהומוסקסואל.

ממוזער|300px|מחווה של קבוצת החקירות העצמאית IIG לג'יימס רנדי באירועי TAM9

לקריאה נוספת
 ג'יימס ראנדי, "אפשר להוליך שולל מקצת מהמדענים למשך זמן מה", פי האטום, אפריל 1992.

 קישורים חיצוניים 










הערות שוליים

קטגוריה:אמנים שעל שמם כוכב לכת מינורי
קטגוריה:קוסמים
קטגוריה:ספקנים
קטגוריה:להט"בים קנדים
קטגוריה:עמיתי מקארתור
קטגוריה:זוכי פרס ריצ'רד דוקינס
קטגוריה:אתאיסטים קנדים
קטגוריה:להט"בים אמריקאים
קטגוריה:אתאיסטים אמריקאים
קטגוריה:אמריקאים שנולדו ב-1928
קטגוריה:קנדים שנולדו ב-1928
קטגוריה:אמריקאים שנפטרו ב-2020
קטגוריה:קנדים שנפטרו ב-2020